**Referat**

**fra TEAMS-møde i Stiftsrådet**

**torsdag den 4. marts 2021 kl. 16.00**

|  |  |
| --- | --- |
| **Sted** | TEAMS-møde |
| **Mødedeltagere** | Biskop Peter Birch, domprovst Steffen Ravn Jørgensen, provst Grete Bøje, sognepræst Kim Eluf Fischer Nielsen, sognepræst Per Melhof, Søren Ødum Nielsen – Kgs. Lyngby provsti, Benny Strømberg Klitbo – Glostrup provsti, Otto Rühl – Helsingør Domprovsti, Verner Bech – Hillerød provsti, John Theil Münster – Rudersdal provsti, Hans-Henrik Nielsen – Ballerup-Furesø provsti, Mogens Kühn Pedersen – Gladsaxe-Herlev provsti, Birgit Sommer – Frederiksværk Provsti, Jens Bache – Gentofte provsti, Michael Georg Clan - Fredensborg provsti |
| **Afbud** | Birthe Larsen – Frederikssund provsti |
| **Fraværende uden afbud** | Sognepræst Cecilia Lotko Pontoppidan, Niels Neerup Villumsen – Høje Taastrup, Tove Wissing Bahne – Rødovre-Hvidovre provsti |
| **Fra stiftsadministrationen** | Stiftskontorchef Annette Nordenbæk, økonomisk specialkonsulent Morten Stützer og juridisk specialkonsulent Stefanie Laursen |

**DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Dagsorden blev godkendt. |
| **2** | **Referat af møde den 19. november 2020 til godkendelse** | Referat blev godkendt. |
| **3** | **Opvarmning til strategidrøftelser**  Bilag:  Biskoppens oplæg til drøftelse med stiftsrådet | Gennemgang af slides ved biskoppen. Dette var et oplæg til et strategimøde som holdes i juni 2021, hvor der vil være plads til en indgående drøftelse og diskussion. Aspekter må gerne sendes til biskoppen eller Søren Ødum Nielsen, hvis de skal indgå i strategimødet. |
| **4** | **Meddelelser**  **-** ved formanden  - ved biskoppen  - ved stiftskontorchefen | Formanden bød den nye biskop velkommen i stiftsrådet.  Årsberetning fra Folkekirkens mellemkirkelig råd sendes til stiftsadministrationen, som sender den ud til stiftsrådets medlemmer.  Formanden rejste spørgsmålet, om det kan overvejes, at stiftsrådet giver en lille anerkendelse i forbindelse med fratrædelse, hvis der er kendskab til, at et menighedsrådsmedlem har ydet en frivillig indsat igennem mange år. Hvilken anciennitet skal der lægges til grund? 30, 35 eller 40 år? Dette kan drøftes på næste møde.  Formanden og biskoppen har drøftet behovet for, at der til nogle møder afsættes mere tid til drøftelse og diskussion. Det overvejes, at nogle møder skal indeholder en lettere forplejning, når de på forhånd er sat til at strække sig ud over 2 timer. Dette vil fremgår af dagsorden.  Biskoppen takkede for den varme velkomst og gav udtryk for, at han anser stiftsrådet for at være en meget vigtigt samarbejds- og samtalepartner og glæder sig til at drøfte målsætninger og initiativer for stiftsrådets virke til gavn for hele Helsingør stift.  Biskoppen oplyste, at han har afholdt en del samtaler med ansøgere til forskellige embeder i stiftet. Der er fortsat en del stillinger ledige i stiftet. Biskoppen anerkender de praktiske udfordringer dette medfører for menighedsrådene med de nuværende coronarestriktioner. Der udsendes en vejledning herom til rådene ifm. præsteansættelser og afholdelse af møder i den forbindelse.  Biskoppen oplyste, at der den 4. marts 2021 har været afholdt orienteringsmøde for provstestillingen i Gentofte provsti.  Biskoppen oplyste endvidere om, at han holder mange møder med eksterne samarbejdspartnere, hvilket afføder spændende samtaler.  Provst Eskil Simmelsgaard Dickmeiss afløser Peter Birch som formand for Udvalg for teologisk efteruddannelse.  Bispevielsen den 31. januar 2021 oplevede biskoppen som en meget smukt og bevægende dag og takkede inderligt alle, som har bidraget hertil. Biskoppen glæder sig til, at der forhåbentligt den 20. juni 2021 kan holdes festgudstjeneste med mange repræsentanter.  Onsdag den 4. marts 2021 afholdt Nete Enggaard et digitalt seminar på 2 timer om dåbens status, som stiftsrådet tidligere har støttet. Det var et meget opløftende seminar, som biskoppen indledte og som havde 125 deltagere.  Biskoppen har ult. februar 2021 sendt en hilsen til alle menighedsråd, præster, kirkefunktionærer og frivillige i stiftet som en anerkendelse af den store indsats der gøres for at fungere som kirke på trods af alle corona retningslinjer og de udfordringer dette giver. Biskoppen betegnede det som værende meget opløftende, at se denne indsats.  Biskoppen gav domprovsten ordet, som orienterede om, at han har opsagt sin stilling med udgang af april 2021.  Biskoppen takkede mange gange for domprovstens indsats igennem mange år. Stiftsrådets formand tilsluttede sig takken og tilsvarende blev der takket for hans engagement i det mellemkirkelige udvalg.  Biskoppen orienterede om en sag af privat karakter (skilsmisse), der har fået medieomtale.  Stiftskontorchefen oplyste, at stiftsadministrationen fortsat arbejder hjemmefra til efter påske. Disse udfordringer tages med godt humør og gå på mod hos personalet. Man kan ikke kontakte administrationen på telefon, men mails med anmodning om at blive ringet op bliver efterkommet.  En HK’er er fortsat sygemeldt på fuld tid siden den sidste del af efteråret 2020 og jurist Mirja Engberg Bramsen har opsagt sin stilling og er fratrådt pr. 28. februar 2021. Stillingen bliver besat med en erfaren juristvikar som tidligere har været ansat både i Helsingør og Københavns stift. Vikariatet løber til slut august, hvorefter stillingen forventes at kunne blive besat med en jurist. |
|  | **Beslutningspunkter** |  |
| **5** | **Status for stiftsmidlerne**  Bilag:  - Oversigt over stiftsmidler og Kapital-  opgørelse for Helsingør Stift | Økonomisk specialkonsulent Morten Stützer orienterede.  Samlet et underskud på driften på t.kr. 485. En konsekvens af et rentesplit på blot 0,05%-point.  Likviditeten vil – som det fremgår af estimatet – kommer under pres de kommende år og der er en realistisk risiko for, at der kommer til at mangle likviditet inden for en overskuelig tidshorisont.  I 2020 var der en negativ likviditetsforskydning på 8,7 mio.kr., hvoraf ca. 11,2 mio.kr. vedrørte stiftsmiddellån, 1,9 mio.kr. vedrørte salgssummer/andet indlån. Gravsteder, drift m.m. påvirkede således likviditeten positivt med ca. 4,4 mio.kr.  Pr. 31/12 udgjorde indlån i alt 305,2 mio. kr. (+1,5 mio.kr. i forhold til 31/12-19), hvoraf 242,3 mio.kr. (+10,1 mio.kr. i forhold til 31/12-19) var udlånt (dvs. en udlånsprocent på 79,4% - op fra 76,4%).  Likvider udgjorde 62,9 mio.kr. og restbevillinger 92,9 mio.kr., hvoraf 80-85 mio.kr. må forventes udbetalt inden udgangen af 2021. Dertil skal så lægges forventede udbetalinger på nye lån og af indeståender, hvilket således medvirker til det føromtalte pres på likviditeten.  Pr. dags dato udgør likvider uændret 62,9 mio.kr. og restbevillingerne er faldt til 80,4 mio.kr. I alt er udbetalt 10,5 mio.kr. på lån i årets to første måneder og der er ikke modtaget ekstraordinære afdrag. Indbetalinger på tilgodehavende afdrag og gravstedskapitaler har opvejet udbetalingerne på lån i årets første 2 måneder. Men udbetaling af rater og hjemfaldne gravsteder i marts/april kommer til at ændre likviditetsstrømmen til negativ med ca. 10 mio.kr.  Som altid følges likviditeten tæt og som nævnt på tidligere møder, kan det ikke afvises, at det inden for en overskuelig fremtid vil blive nødvendigt at diskutere nogle ”tilpassende” tiltag. |
| **6**  **a**  **b** | **Bindende stiftsbidrag – 2020 og 2021**  Bilag:  - Budgetopfølgning pr. 31. december 2020  Bilag:  - Budget 2021 | Økonomisk specialkonsulent Morten Stützer orienterede.  Samlet er der et overskud på kr. 423.326 mod et budgetunderskud på kr. 324.000. Så en positiv budgetafvigelse på kr. 747.326, som jo ikke er så positivt, da man ønskede at nedbringe kapitalen.  En stor del af afvigelsen kan ”corona-forklares”, idet stiftskonventet på Grundtvigs Højskole ikke blev afholdt og konfirmand-event blev aflyst. Derudover har en række udvalg og aktiviteter udløst færre udgifter end forventet.  Udgift på udviklingsprojekter 138.000 kr. vedrører valgmøder i Royal Stage i Hillerød afholdt distriktsforeningerne, samt udgifter til et træningsforløb for mentorer. Dette blev bevilliget på stiftsrådsmødet d. 5. september 2019.  Jubilæumsudgaven af stiftsmagasinet blev dyrere end budgetteret, men finansieres af overskuddet på Folk & Kirke.  Derudover vurderes øvrige afvigelser ikke at give anledning til bemærkninger.  Hans Henrik Nielsen orienterede  Detailbudgettet for 2021 blev gennemgået og er tilgængeligt på stifts hjemmeside, klik [her](https://www.xn--helsingrstift-hnb.dk/stiftet/stiftsraadet/stiftsbidrag/regnskab-og-budget).  Underskud på 931.000 for budget 2021 tager højde for de ansøgninger, som er på dette møde under punkt 9. |
| **7**  **a**  **b**  **c** | **Bindende stiftsbidrag for 2022**  Bilag:  Oversigt over konsulenter  Der er udsendt brev fra biskoppen den 17. december 2020 til alle udvalg om at sende forventede / ønskede aktiviteter for 2022 for at danne grundlag for Økonomiudvalgets udarbejdelse for budget for 2022. Fristen var den 15. januar 2021.  Bilag - modtaget ønsker fra:  - Stiftskonvent 2021  - Teologisk Efteruddannelse  - Udvalg for Ydre Mission  - Det Mellemkirkelige Stiftsudvalg  - Diakoniudvalget  - Religionspædagogisk Udvalg  - Medie- og Kommunikationsudvalget  Bilag:  - Helsingør Stift: Stiftsbidrag – Regnskab 2019, 2020 samt budgetforslag 2022 | Gennemgang ved Hans-Henrik Nielsen.  Oversigt over konsulenter samt indkomne ønsker for stiftsbidragets budget for 2022 blev gennemgået. Rammen for stiftsbidraget blev foreslået fastholdt på 3.550.000 mio. kr., hvilket blev vedtaget. Dette svarer til 0,45% af det samlede udskrivningsgrundlag.  Der fulgte en kort drøftelse af aktiviteterne. |
| **8** | **Fastsættelse af ind- og udlånsrenter 2022**  Bilag:  - Helsingør Stifts Stiftsmidler - renteprognose 2022, Stiftsmidler – rentesatser/forventninger for 2021 og 2022 | Gennemgang ved Hans-Henrik Nielsen.  Renteprognosen for 2022 blev gennemgået og forskellige scenarier for renteniveauet for indlån og udlån blev fremlagt. Renterne blev foreslået uændret i 2022 i forhold til 2021, dvs. indlån 0,20% og udlån 0,25%, hvilket blev vedtaget. |
| **9** | **Ansøgninger** |  |
| **a** | **Biskop Peter Birch**  Bilag:  - Ansøgning om ca. 250.000 kr. til afholdelse af Stiftspræstekursus/stiftskonvent 2021 | Stiftsrådet bevilgede det ansøgte. |
| **b** | **Provst Jørgen Christensen**  Bilag:  - Ansøgning om stiftsmiddellån på op til 24. mio. i forbindelse med projektering og tilbygning af Ullerød Kirke | Stiftsrådet bevilgede lånet. |
| **10** | **Valg af medlem til Diakoniudvalget** | Søren Ødum deltager indtil videre i diakoniudvalgets møder. |
| **11** | **Forslag om ændrede valgregler for stiftsrådet fra Landsforeningen af Menighedsråd**  Bilag:  Brev fra Kirkeministeriet af 15. februar 2021 | Kirkeministeriets brev blev taget til efterretning. |
|  | **Orienteringspunkter:** |  |
| **12** | **Fællesfondens Budgetsamråd**  Orientering ved Hans-Henrik Nielsen | Næste møde er den 11. marts 2021.  Der er nedsat en arbejdsgruppe vedrørende forsikringsordningen for at få en mere jævn fordeling af forsikringsbidraget og for at undgå, at der opbygges en kapital, som på nuværende tidspunkt ligger på lidt over 100 mio. kr. Der arbejdes på en indstilling til budgetfølgegruppen. |
| **13** | **Den fælles kapitalforvaltning**  Orientering ved John Theil Münster | Der skal startes et udbud af administratoropgaven og kapitalforvalterne. På mødet til maj skal der tages stilling til vægtning af udvælgelseskriterierne. Processen faciliteres af Kammeradvokaten. Det nye hold skal være på plads den 1. januar 2022.  Beholdningen er fortsat på 3,3 mia. kr., hvoraf Helsingør stift tegner sig for 64 mio. kr. |
|  | **Orientering fra udvalg:** |  |
| **14** | **Religionspædagogisk Udvalg**  Bilag:  - Referat af møde i Religionspædagogisk Udvalg den 24. november 2020 |  |
| **15**  **a**  **b**  **c** | **Viborg Stift**  Bilag:  - forespørgsel om interessen for afholdelse af fællesmøde for alle Stiftsråd i Viborg den 13. marts 2021  (Den 5. januar 2021, har stiftet iflg. aftale med formand Søren Ødum Nielsen, meddelt Viborg Stift, at datoen er i orden.)  Bilag:  - det fælles stiftsråds møde forventes afholdt den 13. marts 2021.  (sendt til Stiftsrådets medlemmer til orientering den 11. feb. 2021. Afventer nærmere info om bl.a. tilmeldingsfrist)  Bilag:  - nye datoer for afholdelse af konference i Vejle med temaet: "Forholdet mellem tilsyn og ledelse" er den 13. og 14. oktober 2021 | John Theil Münster, Otte Rühl, Hans-Henrik Nielsen, Søren Ødum Nielsen og biskoppen ønsker at deltage. |
| **16** | **Mellemkirkeligt Udvalg**  Bilag:  - referat fra mødet den 18. november 2020 |  |
| **17**  **a**  **b** | **Danske Kirkers Råd**  Bilag:  - referat fra fællesmødet den 14. januar 2021  (sendt til Kristian H. Hein og John T. Münster)  Bilag:  - DKR’s brev til statsministeren  (sendt til Kristian H. Hein og John T. Münster) |  |
| **18** | **Himmelske Dage 2022**  Bilag:  - Invitation til Himmelske Dage 2022 i Roskilde i dagene 26.-29. maj 2022 |  |
| **19** | **Aarhus Stift**  Bilag:  - status på KAS-GIAS-udbuddet |  |
| **20** | **Kommende møder**  Forslag:  Torsdag den 20. maj 2021 kl. 16.00  *Torsdag den 24. juni kl. 15.00-18.00 strategidrøftelser*  Torsdag den 9. september 2021 kl. 16.00  Torsdag den 18. november 2021 kl 16.00  Torsdag den 10. februar 2022 kl. 16.00 | Otte Rühl og Grete Bøje er forhindret i at møde den 24. juni 2021.  Datoerne blev vedtaget. |
| **21** | **Eventuelt** |  |

Mødet sluttede kl. 17:56